אנדרטייל

מערכת הקרבות

במשחק, השחקן יכול לבחור בין 4 כפתורים שמביעים את היחס וההתנהגות שלו כלפי המפלצות. בקרב עצמו, השחקן מופיע כלב אדום וקטן המייצג את הנשמה שלו. הלב משנה את צבעו לפי התקפת המפלצות, כשלכל צבע משמעות למשל, הנשמה הירוקה מסמלת אדיבות (KINDNESS), הנשמה הצהובה מסמלת צדק (JUSTICE), הכחולה מסמלת יושר (INTEGRITY) ועוד. כדי לא להיהרג ולהיפסל, השחקן צריך להתחמק ממתקפות היריב, וניתנת לו אפשרות בחירה בין להרוג את המפלצת, לחוס עליה, להגיד לה משהו או לנצל משהו ברשותו שיעזור לו להביסה.
העלילה בסיפור נקבעת על פי הבחירה בין ארבעת כפתורים אלו:

FIGHT

במצב זה, השחקן בוחר להילחם במפלצת ולבסוף להרגה אלא אם כן יתחרט על כך. ניצחון על המפלצת מעניק לנו EXP שהשחקן משיג מספיק EXP ה"LOVE" שלו עולה. המשמעות של "LOVE" באנדרטייל היא "Levels Of ViolenceE", כלומר רמת האלימות. המשמעות של EXP היא EXecution Points- נקודות הוצאה להורג. ככל שיש לשחקן יותר "LOVE" זה אומר שפגע ביותר מפלצות.

ACT

פעולה זו מאפשרת לשחקן לעשות פעולה מסוימת: לדבר, להחמיא, להעליב וכו'. האפשרויות תלויות רק במי שהשחקן נלחם נגדו והוא לא שולט בתוכן התשובה.

ITEM

כפתור זה מאפשר לשחקן להשתמש בחפצים שאסף במהלך המשחק. אלו יכולים להיות מזון, תרופות, כלי נשק וכדומה.

MERCY

בלחיצה על כפתור זה מופיעים שני כפתורים. הכפתור הראשון הוא Flee שמשמעותו היא לברוח מהקרב עם המפלצת. בכפתור Spare בעצם חסים על חיי המפלצת ומחליטים לא להילחם נגדה. המפלצות גם הן יכולות לחוס על השחקן אבל אם ברצונן לפגוע בו ייאלץ השחקן ללחוץ על כפתור ה-ACT ולעשות פעולה מסוימת עד שהיריב ירצה לחוס עליו. אם השם של המפלצת צהוב זה אומר שאפשר לחוס עליה (ישנו איסטר אג המאפשר לשנות לצבע ורוד או ללא צבע בכלל).
בסיום הקרב השחקן מקבל כסף שבעזרתו הוא יכול לקנות חפצים שונים מציוד לקרבות הבאים ועד אמצעי מפתח בעלילה.

SAVE

בסוף שאמור להיות לפי הסוף הטוב (true ending) בקרב נגד עזריאל דרימור (Asriel Dreemurr) במקום ACT מופיע הכפתור SAVE המשמש להצלת חבריו של השחקן ולבסוף את עזריאל עצמו.

ERASE

ברצח העם אחרי שאתה הורג את כולם מופיעה קארה ונותנת לך אפשרות למחוק את העולם או לא. לא משנה איזה בחירה תעשה ימחק העולם.

עלילה

לפני שנים רבות, שני מינים שלטו בכדור הארץ: בני האדם ומפלצות. יום אחד, בין בני האדם והמפלצות פרצה מלחמה וכשהמפלצות הפסידו בה הם נזרקו אל האנדרגראונד (Underground), מקום שמתפרש מתחת לשטח הפנים של כדור הארץ ומופרד מכדור הארץ בעזרת קסם כך ששום מפלצת לא תוכל לעבור לצד השני.
המשחק מתחיל כשהשחקן, ילד אנושי ששמו פריסק (Frisk) נופל לאנדרגראונד דרך הר אבוט (Ebott), הפרצה היחידה שבין העולם למפלצות.
הוא נוחת ופוגש את פלאווי (Flowey), פרח מאונש שמלמד את השחקן את המכניקה של המשחק ומעודד אותו להעלות את רמת ה "LV" שהיא כביכול ראשי תיבות שהן מייצגות ביחד את המילה LOVE (אהבה) בעזרת "EXP", הניתנות להשגה כשהורגים מפלצות.
בשלב מסוים פלאווי מנסה להרוג את השחקן כדי לקחת את נשמת השחקן ולעזרתו מגיעה טוריאל (Toriel), מפלצת דמוית עז אימהית במיוחד שמצילה את השחקן. טוריאל מתגלה כלבבית ביותר ומלמדת את השחקן לפתור חידות. בנוסף היא מלמדת את השחקן כיצד אפשר לשרוד מבלי להרוג או להיהרג. בנוסף, טוריאל מנסה למנוע מהשחקן לעזוב כיוון שהיא רוצה לאמץ אותו ולהגן עליו מפני המלך אסגור, שרוצה לקחת מספיק נשמות בני אדם כדי לפרוץ את המחסום.
במצב כלשהו, השחקן עוזב את דירתה של טוריאל והולך לחפש את ארמונו של אסגור שבתוכו המחסום המוביל לפני השטח. לאורך הדרך האדם פוגש מפלצות חזקות יותר וחזקות פחות וביניהם האחים השלדים פאפירוס (Papyrus) וסאנס (Sans), ראשת המשמר המלכותי אנדיין (Undyne), המדענית המלכותית אלפיס (Alphys), מאפט נסיכת העכבישים (muffet) ומטאטון (Mettaton), רובוט שאלפיס בנתה במקור כדי להגן על הארמון בפני פולשים, אך בסופו של דבר הפך לכוכב בתוכנית טלוויזיה משלו.
במהלך המסע, השחקן מבין את הפשר למלחמה בין בני האדם והמפלצות. עזריאל, הבן של אסגור וטוריאל התיידד עם הילדה הראשונה שנפלה מכדור הארץ לאנדרגראונד ששמה קארה (CHARA) ואומצה על ידי טוריאל ואסגור. קארה הייתה ילדה ששנאה את האנושות וגם בכללי לא סבלה אף אחד ולא הייתה ממש שמחה בכללי. יום אחד, הילדה מתה (לא יודעים ממה בדיוק, אבל יש תאוריות שמבוססות על ראיות במשחק שכנראה היא עצמה גרמה לכך) . כאשר עזריאל הביא את קארה חזרה, בני האדם ביקשו מעזריאל להחזיר אותה לחיים בעזרת הכוח שלו, עזריאל סירב ובני האדם תקפו אותו והרגו אותו. אף על פי שעזריאל היה יכול לתקוף אותם ולהרוג אותם אך משום מה לא עשה זאת וכתוצאה מכך אסגור הכריז מלחמה בין שני המינים. כעת, אסגור מבקש לשבור את המחסום ולהתנקם על אובדן בנו, וכדי לעשות זאת הוא זקוק לשבע נשמות אדם, ומתוכן יש לו שש. אחרי הבסת מטאטון אי-אקס (Mettaton Ex) אלפיס אומרת לשחקן שהיא שיקרה לו ולמעשה הוא צריך נשמת מפלצת שהיא חלשה יותר מזו של בני אדם ומחוץ לגוף שלה אינה יכולה להתקיים חוץ ממקרים ספורים אחדים. מהקטע הזה יכולים להתקיים כמה סופים, תלוי אם השחקן הרג או לא הרג מפלצות.

דלטארון

ב-30 באוקטובר 2018 חשבון הטוויטר הרשמי של המשחק החל לצטט מסרים סודיים, ואמר לעוקבים לחזור לחשבון בעוד 24 שעות. למחרת, דמו למשחק המשך בשם 'דלטארון' (Deltarune) שוחרר עבור Microsoft Windows ו-MacOS. עלילת המשחק אינה ההמשך ישיר לעלילת אנדרטייל אלא אך היא מתקשרת אליה ומוסיפה דמויות חדשות.
ב-28 בפברואר 2019 הדמו יצא גם לפלייסטיישן 4 ולנינטנדו סוויץ'.

ביקורות

עם השחרור, המשחק זכה לשבחים על עלילתו, הנושא, סגנון מערכות הלחימה, מוזיקת הרקע, הדיאלוגים, הדמויות ובמיוחד מקוריות הסיפור שלו.] המשחק מכר מעל מיליון עותקים והיה מועמד למספר שבחים ופרסים כולל משחק השנה.
המשחק העלה בשחקניו את הרצון לשאול מדוע בעצם צריך להילחם בכולם במשחקי RPG. האנשים אשר שיחקו במשחק התקשו להרוג את הדמויות מכיוון שבמהלך המשחק התחברו אל אופיהם ודמותם.]